చిన్న చిత్రాలను ప్రోత్సహించేందుకు తెలంగాణ ప్రభుత్వం తీసుకున్న ఐదు ఆటల నిర్ణయం పెద్ద చిత్రాలకు కూడా కాసుల పంట పండించబోతోంది. మరీ ముఖ్యంగా అందని ద్రాక్షలా ఊరిస్తోన్న హండ్రెడ్ క్రోర్ మార్క్ను ఈ నిర్ణయం సులభతరం చేస్తుందంటున్నారు. మరి ఈ కొత్త జీవో కారణంగా ముందుగా లాభపడేదెవరు..? మల్టీప్లెక్స్ తరహాలో సింగిల్ థియేటర్స్లోనూ రోజుకు ఐదు ఆటలు ప్రదర్శించేలా అనుమతించాలంటూ తెలుగు సినీవర్గాలు ఎప్పటినుంచో ప్రభుత్వాన్ని అభ్యర్థిస్తున్నాయి. ఇది సాకారం కాబోతోంది. తెలంగాణ ప్రభుత్వం ఇందుకు గ్రీన్సిగ్నల్ ఇచ్చేసింది. ప్రభుత్వ నిర్ణయంపై తెలుగు ఫిల్మ్ ఛాంబర్తో పాటు పలువురు సినీ ప్రముఖులు హర్షం వ్యక్తం చేశారు. ఈ నేపథ్యంలో త్వరలో ఆంధ్రప్రదేశ్లోనూ ఐదు షోలపై కొత్త జీవో వచ్చే అవకాశాలు కనిపిస్తున్నాయి. చిన్న సినిమాలను ప్రోత్సహించాలనే ఉద్దేశంతో ప్రభుత్వం తీసుకున్న ఈ నిర్ణయం. ఓ వైపు చిన్న నిర్మాతల్లో కొత్త ఆశలు రేపుతోంది. అయితే పెద్ద చిత్రాలకు కూడా ఇది బాగా ప్లస్ అయ్యే అవకాశాలు కనిపిస్తున్నాయి. ఇప్పటివరకూ పెద్ద చిత్రాల విడుదలయ్యే తొలిరోజు మాత్రమే ఐదు షోలు ప్రదర్శితమవుతున్నాయి. ఇకపై మిగతా రోజుల్లోనూ ఇలా ఐదు షోలు ప్రదర్శిస్తే తొలివారం వసూళ్లు మరింత పెరుగుతాయనడంలో సందేహం లేదు.హిట్ టాక్ వచ్చిన స్టార్ హీరోల సినిమాలన్నీ ఐదు ఆటల పుణ్యమా అని వంద కోట్లను దాటేసే అవకాశాలు ఎక్కువగా కనిపిస్తున్నాయి. నాలుగు ఆటలతోనే ఇప్పటికే కొన్ని చిత్రాలు 100 కోట్ల మార్క్ను క్రాస్ చేయగా తెలంగాణ ప్రభుత్వ నిర్ణయంతో ఇప్పుడది మరింత సులభతరం కానుంది. ఎలాగూ దసరా సీజన్కు మరికొద్ది రోజుల సమయం ఉంది కనుక. ఈ లోపు ఆంధ్రప్రదేశ్ ప్రభుత్వం కూడా ఈ విషయంపై ఓ నిర్ణయం తీసుకుంటే దసరాకు వచ్చే సినిమాల వసూళ్లకు ఎక్స్ ట్రా మైలేజ్ ఇచ్చినట్టవుతుంది. తెలుగు సినిమాలు 100 కోట్ల మార్క్ కు చేరువవడం కూడా ఈజీ అవుతుంది. దసరా సెలవులు టార్గెట్గా ఎన్టీఆర్ 'జై లవకుశ', మహేశ్ బాబు 'స్పైడర్' చిత్రాలు వారం తేడాతో విడుదల కాబోతున్నాయి. శర్వానంద్ 'మహానుభావుడు' సినిమా కూడా ఇదే సీజన్ లో వస్తోంది. తెలంగాణ ప్రభుత్వ తాజా జీవో ఈ మూడు సినిమాలకు అడ్వాంటేజ్ కానుంది. మరీ ముఖ్యంగా ఎన్టీఆర్, మహేశ్ వంటి స్టార్ హీరోల చిత్రాలకు! మరి ఐదు ఆటల కారణంగా ఈ రెండు సినిమాల్లో 100 కోట్ల మార్క్ను తక్కువ రోజుల్లో అందుకునే చిత్రం ఏది అవుతుందనేది ప్రస్తుతం ఆసక్తికరంగా మారింది.
chinna chitraalanu prothsahinchenduku telamgaana prabhutvam teesukunna aidu aatala nirnayam pedda chitraalaku kuudaa kaasula panta pandinchabotondi. mari mukhyamgaa andani drakshala ooristoonna hundread cror maarknu ee nirnayam sulabhataram chestundantunnaru. mari ee kotta jeevo kaaranamgaa mundugaa labhapadedevaru..? multiplex tarahaalo singil theaterslonu rojuku aidu aatalu pradarsinchelaa anumatinchaalantuu telugu sineevargaalu eppatinuncho prabhutvaanni abhyardhistunnaayi. idhi saakaaram kabotondi. telamgaana prabhutvam induku greensignal ichesindi. prabhutva nirnayampai telugu fillm chaambartho paatu paluvuru cinee pramukhulu harsham vyaktam chesaru. ee nepathyamlo twaralo aandhrapradeshlonoo aidu sholapai kotta jeevo vache avakaasaalu kanipistunnaayi. chinna cinimaalanu prothsahinchaalane uddesamto prabhutvam teesukunna ee nirnayam. oo vaipu chinna nirmaatallo kotta aasalu reputondi. ayithe pedda chitraalaku kuudaa idhi baga plus ayye avakaasaalu kanipistunnaayi. ippativarakuu pedda chitraala vidudalayye toliroju matrame aidu sholu pradarsitamavutunnaaya. ikapai migata rojullonu ilaa aidu sholu pradarsiste tolivaaram vasoollu marinta perugutaayanadamlo sandeham ledu.hit tack vachina star heerola cinemalanni aidu aatala punyama ani vanda kotlanu datese avakaasaalu ekkuvagaa kanipistunnaayi. naalugu aatalathone ippatike konni chitraalu 100 kotla maarknu crass cheyagaa telamgaana prabhutva nirnayamtho ippudadi marinta sulabhataram kaanundi. elaaguu dasara seejanku marikoddi rojula samayam undi kanuka. ee lopu andhrapradesh prabhutvam kuudaa ee vishayampai oo nirnayam teesukunte dasaraku vache cinimala vasoollaku ex tra mylage ichinattavutundi. telugu cinimaalu 100 kotla mark ku cheruvavadam kuudaa eejee avutundi. dasara selavulu targetga ntr 'jai lavakusa', mahesh baabu 'spider' chitraalu vaaram tedaatho vidudala kaabotunnaayi. sarvanand 'mahanubhavudu' sinima kuudaa ide seasen loo vastondi. telamgaana prabhutva taja jeevo ee moodu sinimaalaku adwantage kaanundi. mari mukhyamgaa ntr, mahesh vanti star heerola chitraalaku! mari aidu aatala kaaranamgaa ee rendu cinemallo 100 kotla maarknu takkuva rojullo andukune chitram edhi avutundanedi prastutam aasaktikaramgaa maarindi.